
Esselamu alejkum. Moj suprug i ja smo prije više godina posudili novac od njegove rođake. Rekla nam je da joj vratimo kad možemo i kako hoćemo. Mi smo joj vraćali u djelovima i ostali smo dužni trećinu. Ona je umrla. Nismo mirni što smo joj ostali dužni a ona nema svojih nasljednika. Na koji način možemo naš dug da “opravdamo” sadakom, hatmom i sl. jer Allah zna da nismo imali da vraćamo pa nas je zadesila ova situacija da sad kad imamo nemožemo vratiti?


* 
* 
* 
* 
* 
* 
* 

 
VRAĆANJE DUGA

Alejkumusselam. Prvo što trebate dobro provjeriti da li ona zaista nema nasljednika, jer u nasljednike ulaze: roditelji, supružnici, djeca, sestre i braća i njihova djeca, unučad, djedovi i nane, amidže i njihova djeca, dajdže i njihova djeca. Ako ima neko od ovih spomenutih živ može biti da je on nasljednik s tim da to trebate izložiti na nekog učenog, tako što ćete mu objasniti koliki je iznos novca koji trebate vratiti i ko je sve od nasljednika živ. Pa će vam on na osnovu toga objasniti kako ćete podijeliti taj ***[imetak](https://pitajucene.com/search/imetak/questions/ "Pretraži pitanja o imetku")***.  

A ako se ustanovi da ona zaista nema šerijatskog nasljednika onda imetak koji ste joj ostali dužni pripada tzv. Bejtul-malu, tj. općem fondu za potrebe muslimana koji se formira od zekata, ratnog plijena, zaostavštine i slično, a dijeli se za opće potrebe muslimana a prvenstveno fukari i siromašnima. A pošto kod nas i tamo gdje ste vi nema Bejtul-mala na vama je da iznos tog novca podijelite kao sadaku na ***[ime](https://pitajucene.com/search/ime/questions/ "Pretraži pitanja o imenima")*** njegovog vlasnika, tj. te vaše rođake, siromašnima ili zaduženim muslimanima. Kada to uradite sa vas spada teret duga koji ste imali i vi ste čisti od njega pred Allahom, inšaAllah. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


